title: 2015 m. sausio 26 d. Tarybos sprendimas (ES) 2015/146 dėl Europos Sąjungos bei jos valstybių narių ir Islandijos susitarimo dėl Islandijos dalyvavimo bendrai vykdant Europos Sąjungos, jos valstybių narių ir Islandijos įsipareigojimus Jungtinių Tautų bendrosios klimato kaitos konvencijos Kioto protokolo antruoju įsipareigojimų laikotarpiu pasirašymo Europos Sąjungos vardu

text:
31.1.2015

               LT

               Europos Sąjungos oficialusis leidinys

               L 26/1

         TARYBOS SPRENDIMAS (ES) 2015/146
   2015 m. sausio 26 d.
   dėl Europos Sąjungos bei jos valstybių narių ir Islandijos susitarimo dėl Islandijos dalyvavimo bendrai vykdant Europos Sąjungos, jos valstybių narių ir Islandijos įsipareigojimus Jungtinių Tautų bendrosios klimato kaitos konvencijos Kioto protokolo antruoju įsipareigojimų laikotarpiu pasirašymo Europos Sąjungos vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 192 straipsnio 1 dalį kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               Jungtinių Tautų bendrosios klimato kaitos konvencijos Kioto protokolas (toliau – Kioto protokolas) įsigaliojo 2005 m. vasario 16 d. ir jo B priede išvardytoms Šalims nustatyti teisiškai privalomi išmetamųjų teršalų kiekio mažinimo įsipareigojimai pirmuoju įsipareigojimų laikotarpiu nuo 2008 iki 2012 m. Sąjunga patvirtino Kioto protokolą Tarybos sprendimu 2002/358/EB (1). Sąjunga ir jos valstybės narės ratifikavo Kioto protokolą bei susitarė bendrai vykdyti savo įsipareigojimus pirmuoju įsipareigojimų laikotarpiu. Islandija Kioto protokolą ratifikavo 2002 m. gegužės 23 d.;

               (2)

               2009 m. gruodžio 15 d. susitikime Taryba priėmė Islandijos prašymą antrojo laikotarpio įsipareigojimus vykdyti kartu su Sąjunga ir jos valstybėmis narėmis bei paragino Komisiją pateikti rekomendaciją pradėti reikiamas derybas su Islandija dėl susitarimo, kuris atitiktų Sąjungos klimato kaitos ir energetikos dokumentų rinkinyje nustatytus principus ir kriterijus;

               (3)

               2012 m. gruodžio mėn. įvykusioje Dohos klimato konferencijoje visos Kioto protokolo šalys susitarė dėl Dohos pakeitimo, kuriuo nustatomas Kioto protokolo antrasis įsipareigojimų laikotarpis nuo 2013 m. sausio 1 d. iki 2020 m. gruodžio 31 d. Dohos pakeitimu iš dalies keičiamas Kioto protokolo B priedas, tame priede išvardytoms šalims nustatomi papildomi teisiškai privalomi klimato kaitos švelninimo įsipareigojimai antruoju įsipareigojimų laikotarpiu, taip pat iš dalies keičiamos ir patikslinamos šalių įsipareigojimų vykdymą antruoju įsipareigojimų laikotarpiu reglamentuojančios nuostatos;

               (4)

               prie Sąjungai ir jos valstybėms narėms bei Islandijai Dohos pakeitime nustatytų tikslų pateikiama išnaša, kurioje teigiama, kad tie tikslai grindžiami nuostata, kad jie bus vykdomi bendrai pagal Kioto protokolo 4 straipsnį. 2012 m. gruodžio 8 d. priimant Dohos pakeitimą Sąjunga, jos valstybės narės ir Islandija taip pat padarė bendrą pareiškimą, kuriame išreikštas jų ketinimas bendrai vykdyti savo įsipareigojimus antruoju įsipareigojimų laikotarpiu. Dėl pareiškimo susitarta ad hoc ES ministrų susitikime Dohoje, o 2012 m. gruodžio 17 d. tą pareiškimą patvirtino Taryba;

               (5)

               tame pareiškime Sąjunga, jos valstybės narės ir Islandija pagal Kioto protokolo 4 straipsnio 1 dalį, kuria šalims leidžiama savo įsipareigojimus pagal Kioto protokolo 3 straipsnį vykdyti kartu, nurodė, kad Kioto protokolo 3 straipsnio 7b dalis bus taikoma bendrai nustatytajai normai pagal Sąjungos, jos valstybių narių, Kroatijos ir Islandijos bendro įsipareigojimų vykdymo susitarimą ir kad ji nebus taikoma atskirai valstybėms narėms, Kroatijai ar Islandijai;

               (6)

               pagal Kioto protokolo 4 straipsnio 1 dalį šalys, kurios susitaria kartu vykdyti pagal Kioto protokolo 3 straipsnį prisiimtus įsipareigojimus, turi tame susitarime nurodyti kiekvienai to susitarimo šaliai paskirtą išmetamųjų teršalų kiekį. Pagal Kioto protokolo 4 straipsnio 2 dalį bendro įsipareigojimų vykdymo susitarimo šalys ratifikacijos arba patvirtinimo dokumentų deponavimo dieną Kioto protokolo sekretoriatui turi pateikti to susitarimo sąlygas;

               (7)

               2013 m. gruodžio 17 d. Taryba Komisiją įgaliojo pradėti derybas dėl Sąjungos, jos valstybių narių ir Islandijos susitarimo dėl bendro įsipareigojimų vykdymo;

               (8)

               Komisija Sąjungos vardu derėjosi dėl Europos Sąjungos bei jos valstybių narių ir Islandijos susitarimo dėl Islandijos dalyvavimo bendrai vykdant Europos Sąjungos, jos valstybių narių ir Islandijos įsipareigojimus Jungtinių Tautų bendrosios klimato kaitos konvencijos Kioto protokolo antruoju įsipareigojimų laikotarpiu (toliau – Susitarimas);

               (9)

               siekiant užtikrinti, kad su bendru įsipareigojimų vykdymu susiję Islandijos įsipareigojimai būtų nustatyti ir taikomi nediskriminuojant (Islandijai ir valstybėms narėms būtų taikoma vienoda tvarka), Islandijai išmetamųjų teršalų kiekis nustatytas taip, kad atitiktų tiek kiekybinius išmetamųjų teršalų mažinimo įsipareigojimus, nustatytus Kioto protokolo B priedo trečioje skiltyje su pakeitimais, padarytais Dohos pakeitimu, tiek Sąjungos teisės aktus, įskaitant 2009 m. klimato kaitos ir energetikos dokumentų rinkinį bei principus ir kriterijus, kuriais grindžiami tų teisės aktų tikslai;

               (10)

               Susitarimas turėtų būti Sąjungos vardu pasirašytas su sąlyga, kad jis bus sudarytas vėliau,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos vardu pasirašyti Europos Sąjungos bei jos valstybių narių ir Islandijos susitarimą dėl Islandijos dalyvavimo bendrai vykdant Europos Sąjungos, jos valstybių narių ir Islandijos įsipareigojimus Jungtinių Tautų bendrosios klimato kaitos konvencijos Kioto protokolo antruoju įsipareigojimų laikotarpiu su sąlyga, kad minėtas susitarimas bus sudarytas (2).
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.
   3 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2015 m. sausio 26 d.

            Tarybos vardu

            Pirmininkas

         J. DŪKLAVS

      (1)  2002 m. balandžio 25 d. Tarybos sprendimas 2002/358/EB dėl Jungtinių Tautų bendrosios klimato kaitos konvencijos Kioto protokolo patvirtinimo Europos bendrijos vardu ir bendro jame numatytų įsipareigojimų vykdymo (OL L 130, 2002 5 15, p. 1).

      (2)  Susitarimo tekstas bus paskelbtas kartu su sprendimu dėl jo sudarymo.


title: 2011 m. lapkričio 24 d. Tarybos sprendimas 2011/752/BUSP, kuriuo iš dalies keičiami Bendrieji veiksmai 2008/124/BUSP dėl Europos Sąjungos teisinės valstybės misijos Kosove, EULEX KOSOVO

text:
25.11.2011

               LT

               Europos Sąjungos oficialusis leidinys

               L 310/10

         TARYBOS SPRENDIMAS 2011/752/BUSP
   2011 m. lapkričio 24 d.
   kuriuo iš dalies keičiami Bendrieji veiksmai 2008/124/BUSP dėl Europos Sąjungos teisinės valstybės misijos Kosove (1), EULEX KOSOVO
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2008 m. vasario 4 d. Taryba priėmė Bendruosius veiksmus 2008/124/BUSP (2);

               (2)

               2009 m. birželio 9 d. Taryba priėmė Bendruosius veiksmus 2009/445/BUSP (3), kuriais buvo iš dalies pakeisti Bendrieji veiksmai 2008/124/BUSP, padidinant orientacinę finansavimo sumą su Europos Sąjungos teisinės valstybės misija Kosove (toliau – EULEX KOSOVO) susijusioms išlaidoms padengti, kol baigs galioti Bendrieji veiksmai 2008/124/BUSP;

               (3)

               2010 m. birželio 8 d. Taryba priėmė Sprendimą 2010/322/BUSP (4), kuriuo iš dalies buvo pakeisti Bendrieji veiksmai 2008/124/BUSP ir jų galiojimas pratęstas dvejiems metams iki 2012 m. birželio 14 d.;

               (4)

               dabartinė orientacinė finansavimo suma numatyta laikotarpiui iki 2011 m. gruodžio 14 d. Reikėtų iš dalies pakeisti Bendruosius veiksmus 2008/124/BUSP, kad būtų nustatyta nauja orientacinė finansavimo suma laikotarpiui nuo 2011 m. gruodžio 15 d. iki 2012 m. birželio 14 d.;

               (5)

               EULEX KOSOVO bus vykdoma sąlygomis, kai padėtis gali pablogėti ir galėtų pakenkti bendros užsienio ir saugumo politikos tikslams, įrašytiems į Sutarties 21 straipsnį,

         PRIĖMĖ ŠĮ SPRENDIMĄ:
   1 straipsnis
   Bendrųjų veiksmų 2008/124/BUSP 16 straipsnio 1 dalis pakeičiama taip:

      „1.   Orientacinė finansavimo suma, skirta su EULEX KOSOVO susijusioms išlaidoms padengti iki 2010 m. spalio 14 d., yra 265 000 000 EUR.
      Orientacinė finansavimo suma, skirta su EULEX KOSOVO susijusioms išlaidoms padengti nuo 2010 m. spalio 15 d. iki 2011 m. gruodžio 14 d., yra 165 000 000 EUR.
      Orientacinė finansavimo suma, skirta su EULEX KOSOVO susijusioms išlaidoms padengti nuo 2011 m. gruodžio 15 d. iki 2012 m. birželio 14 d., yra 72 800 000 EUR.“

   2 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. lapkričio 24 d.

            Tarybos vardu

            Pirmininkas

         W. PAWLAK

      (1)  Pagal Jungtinių Tautų Saugumo Tarybos rezoliuciją 1244 (1999).

      (2)  OL L 42, 2008 2 16, p. 92.

      (3)  OL L 148, 2009 6 11, p. 33.

      (4)  OL L 145, 2010 m. birželio 11 d., p. 13.


title: 1993 m. spalio 20 d. Tarybos sprendimas dėl bendradarbiavimo susitarimo sudarymo siekiant apsaugoti nuo taršos Šiaurės rytų Atlanto vandenyno pakrantes ir vandenis

text:
Svarbus teisinis pranešimas

|

31993D0550

Oficialusis leidinys L 267 , 28/10/1993 p. 0020 - 0021

		Tarybos sprendimas1993 m. spalio 20 d.dėl bendradarbiavimo susitarimo sudarymo siekiant apsaugoti nuo taršos Šiaurės rytų Atlanto vandenyno pakrantes ir vandenis(93/550/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 130s straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi pirmosiose dviejose Europos Bendrijų aplinkos veiksmų programose [4] pabrėžiama Bendrijos kovos su bendrąją jūrų tarša svarba ir įtvirtinama nuostata, inter alia, dėl Bendrijos priemonių kovojant su transporto ir laivybos keliama tarša; kadangi jose nurodoma, kad jūrų vandens apsauga yra prioritetinis tikslas siekiant palaikyti gyvybiškai būtiną ekologinę pusiausvyrą,kadangi trečiojoje Europos Bendrijų aplinkos veiksmų programoje [5] pabrėžiama, kad įvykus avarijai, susijusių valstybių narių institucijos privalo gebėti įsikišti greitai, koordinuotai, panaudojant pakankamas priemones;kadangi ketvirtojoje Europos Bendrijų aplinkos veiksmų programoje [6] patvirtinama, kad išsiliejusios naftos sukeltos taršos kontrolė ir toliau lieka prioritetu, ir kad iš tikrųjų jūrinei taršai teikiamas prioritetas didėja; kadangi pripažįstama, kad didelis dėmesys turi būti skiriamas jūra transportuojamoms kitoms pavojingoms medžiagoms, taip pat kaip ir naftai;kadangi viena vertus, penktojoje Europos Bendrijų aplinkos veiksmų programoje [7] minima būtinybė bendrai gerinti pasiruošimą ir gebėjimą įsikišti ištikus stichinėms ar techninėms nelaimėms, kita vertus, pabrėžiama būtinybė tobulinti įsikišimo būdus augant visų pirma pavojingų transporto operacijų rizikai, tam konkrečiu atveju tobulinant ir nuolat stiprinant tarpusavio pagalbos procedūras,kadangi Bendrijos vardu Komisija dalyvavo derybose rengiant tarptautinį bendradarbiavimo susitarimą dėl Šiaurės rytų Atlanto vandenyno pakrančių ir vandenų apsaugos nuo taršos,kadangi po šių derybų, 1990 m. spalio 17 d. Lisabonoje buvo priimtas ir Bendrijos vardu pasirašytas susitarimas dėl Šiaurės rytų Atlanto vandenyno pakrančių ir vandenų apsaugos nuo taršos,kadangi šiuo susitarimu užpildoma spraga, susijusi su Šiaurės rytų Atlanto vandenynu, vykdant tarptautinius veiksmus, dėl su avarinės jūrinės taršos, nes jau yra Baltijos jūrai, Juodajai jūrai ir Viduržemio jūrai skirti daugiašaliai bendradarbiavimo susitarimai atsitiktinės jūrinės taršos atvejais,kadangi tam, kad Bendrija galėtų atlikti savo vaidmenį siekiant savo tikslų kartu su valstybėmis narėmis pageidautina, kad Bendrija patvirtintų tą susitarimą,, ypač atsižvelgiant į 1986 m. kovo 6 d. Tarybos sprendimą 96/85/EEB, sukuriantį Bendrijos informacinę sistemą taršai, atsirandančiai dėl angliavandenilių ir kitų pavojingų medžiagų išsiliejimo į jūrą ar į pagrindinius vidaus vandenis, kontroliuoti ir mažinti [8],NUSPRENDĖ:1 straipsnis1990 m. spalio 17 d. Lisabonoje priimtas Bendradarbiavimo susitarimas siekiant apsaugoti nuo taršos Šiaurės rytų Atlanto vandenyno pakrantes ir vandenis patvirtinamas Europos ekonominės bendrijos vardu.Susitarimo tekstas pridedamas prie šio sprendimo.2 straipsnisTarybos pirmininkas Europos ekonominės bendrijos vardu atiduoda saugoti patvirtinimo dokumentą Portugalijos Vyriausybei kaip numatyta Susitarimo 24 straipsnio 2 dalyje.Priimta Liuksemburge, 1993 m. spalio 20 d.Tarybos varduPirmininkasA. Bourgeois[1] OL C 56, 1993 2 26, p. 13.[2] OL C 176, 1993 6 28, p. 211.[3] OL C 201, 1993 7 26, p. 48.[4] OL C 112, 1973 12 20, p. 1 ir OL C 139, 1977 6 13, p. 1.[5] OL C 46, 1983 2 17, p. 9.[6] OL C 328, 1987 12 7, p. 23.[7] OL C 138, 1993 5 17, p. 33.[8] OL L 77, 1986 3 22, p. 33. Sprendimas su pakeitimais, padarytais Sprendimu 88/346/EEB (OL L 158, 1988 6 25, p. 32).--------------------------------------------------


title: 2015 m. kovo 20 d. Tarybos sprendimas (BUSP) 2015/487, kuriuo iš dalies keičiamas Sprendimas 2011/173/BUSP dėl ribojamųjų priemonių atsižvelgiant į padėtį Bosnijoje ir Hercegovinoje

text:
21.3.2015

               LT

               Europos Sąjungos oficialusis leidinys

               L 77/17

         TARYBOS SPRENDIMAS (BUSP) 2015/487
   2015 m. kovo 20 d.
   kuriuo iš dalies keičiamas Sprendimas 2011/173/BUSP dėl ribojamųjų priemonių atsižvelgiant į padėtį Bosnijoje ir Hercegovinoje
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2011 m. kovo 21 d. Taryba priėmė Sprendimą 2011/173/BUSP (1);

               (2)

               remiantis Sprendimo 2011/173/BUSP peržiūros rezultatais, ribojamųjų priemonių taikymas turėtų būti pratęstas iki 2016 m. kovo 31 d.;

               (3)

               todėl Sprendimas 2011/173/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo 2011/173/BUSP 6 straipsnio antra pastraipa pakeičiama taip:

      „Šis sprendimas taikomas iki 2016 m. kovo 31 d.“

   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2015 m. kovo 20 d.

            Tarybos vardu

            Pirmininkas

         E. RINKĒVIČS

      (1)  2011 m. kovo 21 d. Tarybos sprendimas 2011/173/BUSP dėl ribojamųjų priemonių atsižvelgiant į padėtį Bosnijoje ir Hercegovinoje (OL L 76, 2011 3 22, p. 68).


title: 2006/829/EB: 2006 m. balandžio 27 d. Europos Parlamento sprendimas dėl Europos narkotikų ir narkomanijos stebėjimo centro 2004 finansinių metų sąskaitų uždarymo

text:
6.12.2006

               LT

               Europos Sąjungos oficialusis leidinys

               L 340/86

         EUROPOS PARLAMENTO SPRENDIMAS
   2006 m. balandžio 27 d.
   dėl Europos narkotikų ir narkomanijos stebėjimo centro 2004 finansinių metų sąskaitų uždarymo
   (2006/829/EB)
   EUROPOS PARLAMENTAS,

               —

               atsižvelgdamas į Europos narkotikų ir narkomanijos stebėjimo centro 2004 finansinių metų galutines finansines ataskaitas (1),

               —

               atsižvelgdamas į Audito Rūmų pranešimą apie Europos narkotikų ir narkomanijos stebėjimo centro 2004 finansinių metų metines finansines ataskaitas su centro atsakymais (2),

               —

               atsižvelgdamas į 2006 m. kovo 14 d. Tarybos rekomendaciją (5972/2006 – C6-0093/2006),

               —

               atsižvelgdamas į EB sutartį, ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3) ir ypač jo 185 straipsnį,

               —

               atsižvelgdamas į 1993 m. vasario 8 d. Tarybos reglamentą (EEB) Nr. 302/93 dėl Europos narkotikų ir narkomanijos stebėjimo centro įsteigimo (4) ir ypač jo 11a straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ir ypač jo 94 straipsnį,

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A6-0097/2006),

               1.

               atkreipia dėmesį į šiuos Europos narkotikų ir narkomanijos stebėjimo centro 2004 ir 2003 finansinių metų ataskaitų skaičius;
               2004 ir 2003 finansinių metų pajamų ir išlaidų ataskaita

                           (tūkst. EUR)

                           2004

                           2003

                           Pajamos

                           Komisijos subsidijos

                           11 730

                           9 300

                           Norvegijos subsidijos

                           514

                           421

                           Asignuotos įplaukos

                           211

                           335

                           Kitos įplaukos

                           33

                           67

                              Iš viso pajamų (a)

                              12 488

                              10 122

                           Finansinių metų biudžeto išlaidos

                           Darbuotojai — Biudžeto I antraštinė dalis

                           Mokėjimai

                           5 832

                           5 189

                           Perkelti asignavimai

                           122

                           80

                           Administracija – Biudžeto II antraštinė dalis

                           Mokėjimai

                           1 088

                           555

                           Perkelti asignavimai

                           355

                           267

                           Einamoji veikla – Biudžeto III antraštinė dalis(išskyrus asignuotas įplaukas)

                           Mokėjimai pagal finansinių metų mokėjimo asignavimus

                           2 342

                           2 057

                           Perkelti asignavimai

                           1 260

                           1 469

                              Asignuotos įplaukos (PHARE ir trečiosios šalys)

                           201

                           500

                              Iš viso išlaidų (b)

                              11 200

                              10 117

                              Finansinių metų rezultatas (a – b)

                              1 288

                              5

                           Likutis, perkeltas iš ankstesnių finansinių metų

                           295

                           1 626

                           Perkelti ir panaikinti asignavimai

                           245

                           221

                           Nepanaudotos pakartotinio naudojimo sumos iš ankstesnių finansinių metų

                           15

                           21

                           Grąžinamosios išmokos Komisijai

                           - 3

                           - 1 584

                           Grąžinamosios išmokos Norvegijai

                           81

                           Valiutų keitimo skirtumai

                           - 1

                           6

                              Finansinių metų likutis

                              1 920

                              295

               2.

               pritaria Europos narkotikų ir narkomanijos stebėjimo centro 2004 finansinių metų sąskaitų uždarymui;

               3.

               paveda Pirmininkui perduoti šį sprendimą Europos narkotikų ir narkomanijos stebėjimo centro direktoriui, Tarybai, Komisijai, Audito Rūmams bei paskelbti jį Europos Sąjungos oficialiajame leidinyje (L serijoje).

         Josep BORRELL FONTELLES

            Pirmininkas

         Julian PRIESTLEY

            Generalinis sekretorius

      (1)  OL C 269, 2005 10 28, p. 44.

      (2)  OL C 332, .2005 12 28, p. 89.

      (3)  OL L 248, 2002 9 16, p. 1.

      (4)  OL L 36, 1993 2 12, p. 1. Reglamentas su paskutiniais pakeitimais, padarytais Reglamentu (EB) Nr. 1651/2003 (OL L 245, 2003 9 29, p. 30).

      (5)  OL L 357, 2002 12 31, p. 72. Reglamentas su pakeitimais, padarytais Reglamentu (EB, Euratomas) Nr. 1261/2005 (OL L 201, 2005 8 2, p. 3).
    ---documentbreak---

               6.12.2006

               LT

               Europos Sąjungos oficialusis leidinys

               L 340/88

         EUROPOS PARLAMENTO REZOLIUCIJA
   su pastabomis, sudarančiomis neatskiriamą sprendimo dėl 2004 finansinių metų Europos narkotikų ir narkomanijos stebėjimo centro biudžeto įvykdymo patvirtinimo dalį
   EUROPOS PARLAMENTAS,

               —

               atsižvelgdamas į Europos narkotikų ir narkomanijos stebėjimo centro 2004 finansinių metų galutines finansines ataskaitas (1),

               —

               atsižvelgdamas į Audito Rūmų pranešimą apie Europos narkotikų ir narkomanijos stebėjimo centro 2004 finansinių metų metines finansines ataskaitas su centro atsakymais (2),

               —

               atsižvelgdamas į 2006 m. kovo 14 d. Tarybos rekomendaciją (5972/2006 – C6-0093/2006),

               —

               atsižvelgdamas į EB sutartį, ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3) ir ypač jo 185 straipsnį,

               —

               atsižvelgdamas į 1993 m. vasario 8 d. Tarybos reglamentą (EEB) Nr. 302/93 dėl Europos narkotikų ir narkomanijos stebėjimo centro įsteigimo (4) ir ypač jo 11a straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ir ypač jo 94 straipsnį,

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A6-0097/2006),

               A.

               kadangi Audito Rūmai pranešė, kad buvo gautas pagrįstas patikinimas, kad 2004 m. gruodžio 31 d. pasibaigusios finansinių metų metinės ataskaitos yra patikimos ir kad jose atspindimos operacijos iš esmės yra teisėtos ir tvarkingos,

               B.

               kadangi Audito Rūmai pranešė, kad buvo gautas pagrįstas patikinimas iš visų agentūrų, tačiau išreiškė aiškias abejones dėl Europos rekonstrukcijos agentūros, Europos profesinio mokymo plėtros centro, Europos mokymo fondo, Europos rasizmo ir ksenofobijos kontrolės centro ir Europos maisto saugos tarnybos 2004 finansinių metų,

               1.

               primena, kad pagal Finansinio reglamento 185 straipsnį Parlamentas sprendžia dėl Bendrijų įsteigtų įstaigų, turinčių juridinio asmens statusą ir faktiškai gaunančių iš biudžeto mokamas subsidijas, biudžeto įvykdymo; tačiau pažymi, kad ne visos šios įstaigos yra visiškai ar bent iš dalies finansuojamos dotacijomis iš biudžeto; pabrėžia, kad dėl to biudžeto įvykdymo patvirtinimo sprendimas apima ir biudžetinį, ir nebiudžetinį šių įstaigų finansavimą; mano, kad nepriimtina, jog kai kurios Sąjungos sukurtos įstaigos atskaitingos ne tik už iš biudžeto, bet ir iš kitų šaltinių gautų, pajamų išlaidas, nors kitos, negaunančios biudžeto subsidijų, nėra atskaitingos; pritaria principui, pagal kurį Europos Parlamentas suteikia suteikti biudžeto įvykdymo patvirtinimą visoms Bendrijos agentūroms, neatsižvelgiant į tai, ar jos gauna dotacijas iš biudžeto ar ne ir neatsižvelgiant į tai, kad agentūros steigimo dokumente nurodyta kita jos biudžeto įvykdymo patvirtinimą suteikianti institucija; laikosi nuomonės, kad reikia peržiūrėti visus dokumentus, kurie prieštarauja šiam principui;

               2.

               mano, kad labai naudinga yra Audito Rūmų pranešime pateikiama 1 lentelė (pirmą kartą pateikta sprendžiant dėl 2003 m. biudžeto įvykdymo), kurioje apibendrinamos centro galios ir įpareigojimai, valdymas, ištekliai, veikla ir teikiamos paslaugos; pažymi, kad 1 lentelės informaciją pateikia Europos narkotikų ir narkomanijos stebėjimo centras; prašo Audito Rūmus patikrinti 1 lentelėje pateiktus duomenis;

               3.

               reikalauja, kad agentūros ne tik tinkamai leistų pinigus, bet ir siektų leisti juos kiek įmanoma veiksmingiau ir efektyviau; ragina Audito Rūmus apsvarstyti galimybę išplėsti savo specialius metinius pranešimus dėl agentūrų ir įtraukti į juos rezultatų ir pasiektų tikslų tyrimą; remdamasis tuo ir savo rezoliucijomis dėl 2003 finansinių metų biudžeto įvykdymo patvirtinimo, ragina atsižvelgti į šiuos reikalavimus: kiek įmanoma vengti skirtingų agentūrų veiklos dubliavimosi ir nurodyti priemones, kuriomis siekiama geriau laikytis skaidrumo principo palaikant ryšius su visuomene, ir Bendrijos pozityviosios diskriminacijos priemones, kuriomis siekiama lyčių lygybės įdarbinant, vykdant mokymus ir skirstant pareigas;

               4.

               pabrėžia, kad ne visų Bendrijos agentūrų įvaizdis yra geras ir ne apie visas iš jų spauda atsiliepia teigiamai, tačiau daugelis iš jų nėra nusipelniusios tokio prasto įvaizdžio; pažymi, kad apie tai reikėtų informuoti Europos Sąjungos piliečius, tinkamomis priemonėmis atskleidžiant jiems šių agentūrų darbo tikslus ir rezultatus; ragina Komisiją siekiant šio tikslo imtis, jos manymu, būtinų priemonių;

               5.

               pabrėžia, kad 2004 m. Europos Sąjungos plėtra turėjo įvairialypį poveikį Bendrijos agentūrų struktūrai ir jų veiklos pobūdžiui ir kad keletas iš jų pažymi tai savo veiklos ataskaitose, ypač atkreipdamos dėmesį į jų administratorių skaičiaus padidėjimą; ragina Komisiją išnagrinėti tikrus arba numanomus sunkumus ir pasiūlyti reikiamus reguliavimo pakeitimus;

               6.

               pažymi, kad Komisija įsipareigojo suderinti savo generalinių direktoratų veiklos ataskaitų teikimą; ragina tą patį požiūrį taikyti ir Bendrijos agentūrų veiklos ataskaitoms, nes jos būna labai įvairaus turinio; ragina Komisiją aiškiai nurodyti Bendrijos agentūroms, kokią informaciją jos privalo pateikti ir kuriuos veiklos aspektus turi apibūdinti ataskaitose;

               7.

               džiaugiasi, kad 2004 m. gruodžio 31 d. pasibaigusių finansinių metų ataskaitos, Audito Rūmų nuomone, yra patikimos, o jose atspindimos operacijos yra teisėtos ir tvarkingos;

               8.

               apgailestauja dėl labai didelio asignavimų perkėlimų skaičiaus; ragina centrą geriau laikytis biudžetą valdančios institucijos nustatyto biudžeto;

               9.

               pažymi, kad Audito Rūmai išaiškino keletą trūkumų sutarčių valdymo srityje; sveikina centro veiksmus gerinant sutarčių valdymą;

               10.

               pritaria Audito Rūmams, kad banko išrašai ir sąskaitos turėtų būti suderinti, kad būtų galima aptikti su mokėtinomis sumomis susijusias klaidas, o nurodymai bankui būtų tvirtinami kito asmens; sveikina priemones, kurių imasi centras siekdamas įgyvendinti Audito Rūmų rekomendacijas; su džiaugsmu pažymi centro patikinimą dėl kito asmens tvirtinimo sistemos įgyvendinimo;

               11.

               ragina centrą, atsižvelgiant į Audito Rūmų rekomendacijas, ateityje vengti kaupti duomenis elektroniniuose skaičiavimo žiniaraščiuose, kad būtų užtikrintas užfiksuotų duomenų vientisumas; sveikina centro įdiegtą naują efektyvesnę inventorizavimo sistemą;

               12.

               ragina Komisiją padėti agentūroms kiek įmanoma tiksliau laikytis kitų metų darbo plano, leidžiant tinkamai planuoti ir įgyvendinti veiklą, ypač išvengti didelių paskutinės minutės darbo krūvio pakeitimų;

               13.

               prašo Komisijos pagerinti agentūrų tarpusavio sąveiką, padarant bendradarbiavimą veiksmingesniu, vengiant darbo dubliavimo ir įveikiant įvairias kliūtis, ypač dėl bendrų sričių, susijusių, pavyzdžiui, su mokymais, Bendrijos politikos krypčių įgyvendinimu, naujausių valdymo sistemų panaudojimu ir su patikimu biudžeto valdymu susijusių problemų sprendimu.

      (1)  OL C 269, 2005 10 28, p. 44.

      (2)  OL C 332, 2005 12 28, p. 89.

      (3)  OL L 248, 2002 9 16 p. 1.

      (4)  OL L 36, 1993 2 12, p. 1. Reglamentas su paskutiniais pakeitimais, padarytais Reglamentu (EB) Nr. 1651/2003 (OL L 245, 2003 9 29, p. 30).

      (5)  OL L 357, 2002 12 31, p. 72. Reglamentas su pakeitimais, padarytais Reglamentu (EB, Euratomas) Nr. 1261/2005 (OL L 201, 2005 8 2, p. 3).


title: 2003 m. gruodžio 22 d. Tarybos Sprendimas dėl Europos bendrijos ir Izraelio valstybės susitarimo pasikeičiant raštais sudarymo dėl abipusio priemonių liberalizavimo ir EB-Izraelio asociacijos susitarimo 1 ir 2 protokolų pakeitimo

text:
Svarbus teisinis pranešimas

|

32003D0917

Oficialusis leidinys L 346 , 31/12/2003 p. 0065 - 0066

		Tarybos Sprendimas2003 m. gruodžio 22 d.dėl Europos bendrijos ir Izraelio valstybės susitarimo pasikeičiant raštais sudarymo dėl abipusio priemonių liberalizavimo ir EB-Izraelio asociacijos susitarimo 1 ir 2 protokolų pakeitimo(2003/917/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį kartu su 300 straipsnio 2 dalies pirmuoju sakiniu,atsižvelgdama į Komisijos pasiūlymą,kadangi:(1) Europos-Viduržemio jūros regiono susitarimo, steigiančio Europos Bendrijų bei jų valstybių narių ir Izraelio asociaciją [1] (Asociacijos susitarimas), galiojančio nuo 2000 m. birželio 1 d., 11 straipsnyje sakoma, kad Bendrija ir Izraelis laipsniškai vis labiau liberalizuoja savo prekybą abiem Šalims svarbiais žemės ūkio produktais. Jame numatoma, kad nuo 2000 m. sausio 1 d. Bendrija ir Izraelis turi ištirti padėtį, kad nustatytų priemones, kurias Bendrija ir Izraelis taikys nuo 2001 m. sausio 1 d., siekdami šio tikslo.(2) Komisija Bendrijos vardu susiderėjo dėl Susitarimo pasikeičiant raštais, siekdama pakeisti Asociacijos susitarimo 1 ir 2 protokolus.(3) Susitarimas, parafuotas 2003 m. liepos 4 d., turėtų būti patvirtintas.(4) Priemonės, būtinos šiam sprendimui įgyvendinti, turėtų būti priimtos pagal 1999 m. birželio 28 d. Tarybos sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką [2],NUSPRENDĖ:1 straipsnisBendrijos vardu patvirtinamas Europos bendrijos ir Izraelio valstybės susitarimas pasikeičiant raštais dėl abipusių liberalizavimo priemonių ir Europos Bendrijų bei jų valstybių narių ir Izraelio valstybės asociacijos susitarimo 1 ir 2 protokolų pakeitimas.Susitarimo tekstas pridedamas prie šio sprendimo.2 straipsnisKomisija priima būtinas 1 ir 2 protokolų įgyvendinimo priemones 3 straipsnyje nustatyta tvarka.3 straipsnis1. Komisijai padeda Cukraus vadybos komitetas (toliau – Komitetas), įsteigtas pagal 2001 m. birželio 19 d. Tarybos reglamento (EB) Nr. 1260/2001 dėl bendro cukraus sektoriaus rinkų organizavimo [3] 42 straipsnį, arba tam tikrais atvejais komitetai, įsteigti pagal atitinkamas kitų reglamentų dėl bendro rinkų organizavimo nuostatas, arba Muitinės kodekso komitetas, įsteigtas pagal 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą [4], 248a straipsnį.2. Kai daroma nuoroda į šią straipsnio dalį, taikomi Sprendimo 1999/468/EB 4 ir 7 straipsniai.Laikotarpis, nustatytas Sprendimo 1999/468/EB 4 straipsnio 3 dalyje, yra vienas mėnuo.3. Komitetas priima savo darbo tvarkos taisykles.4 straipsnisTarybos pirmininkas įgaliojamas paskirti asmenį, įgaliotą pasirašyti Susitarimą, kad jis taptų privalus Bendrijai.5 straipsnisŠis sprendimas skelbiamas Europos Sąjungos oficialiajame leidinyje.Priimta Briuselyje, 2003 m. gruodžio 22 d.Tarybos varduPirmininkasA. Matteoli[1] OL L 147, 2000 6 21, p. 3.[2] OL L 184, 1999 7 17, p. 23.[3] OL L 178, 2001 6 30, p. 1. Reglamentas, iš dalies pakeistas Komisijos reglamentu (EB) Nr. 680/2002 (OL L 104, 2002 4 20, p. 26).[4] OL L 302, 1992 10 19, p. 1. Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 2700/2000 (OL L 311, 2000 12 12, p. 17).--------------------------------------------------


title: 2014/822/ES: 2014 m. spalio 23 d. Europos Parlamento sprendimas dėl Europos elektroninių ryšių reguliuotojų institucijos biuro 2012 finansinių metų biudžeto įvykdymo patvirtinimo

text:
21.11.2014

               LT

               Europos Sąjungos oficialusis leidinys

               L 334/88

         EUROPOS PARLAMENTO SPRENDIMAS
   2014 m. spalio 23 d.
   dėl Europos elektroninių ryšių reguliuotojų institucijos biuro 2012 finansinių metų biudžeto įvykdymo patvirtinimo

      (2014/822/ES)

   EUROPOS PARLAMENTAS,

               —

               atsižvelgdamas į Europos elektroninių ryšių reguliuotojų institucijos biuro 2012 finansinių metų galutines metines finansines ataskaitas,

               —

               atsižvelgdamas į Audito Rūmų ataskaitą dėl Biuro 2012 finansinių metų metinių finansinių ataskaitų kartu su Europos elektroninių ryšių reguliuotojų institucijos biuro atsakymais (1),

               —

               atsižvelgdamas į Tarybos 2014 m. vasario 18 d. rekomendaciją (05849/2014 – C7-0054/2014),

               —

               atsižvelgdamas į savo 2014 m. balandžio 3 d. sprendimą (2), kuriuo atidedamas sprendimo dėl 2012 finansinių metų biudžeto įvykdymo patvirtinimo priėmimas, ir prie jo pridedamą rezoliuciją,

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (4), ypač į jo 208 straipsnį,

               —

               atsižvelgdamas į 2009 m. lapkričio 25 d. Europos Parlamento ir Tarybos reglamentą (EB) Nr. 1211/2009 dėl Europos elektroninių ryšių reguliuotojų institucijos (EERRI) ir Biuro įsteigimo (5), ypač į jo 13 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (6),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (7), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir V priedą,

               —

               atsižvelgdamas į Biudžeto kontrolės komiteto antrąjį pranešimą (A8-0011/2014),

               1.

               patvirtina Europos elektroninių ryšių reguliuotojų institucijos biuro valdymo komitetui, kad Biuro 2012 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos elektroninių ryšių reguliuotojų institucijos biuro valdymo komitetui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 365, 2013 12 13, p. 9.

      (2)  OL L 266, 2014 9 5, p. 353.

      (3)  OL L 248, 2002 9 16, p. 1.

      (4)  OL L 298, 2012 10 26, p. 1.

      (5)  OL L 337, 2009 12 18, p. 1.

      (6)  OL L 357, 2002 12 31, p. 72.

      (7)  OL L 328, 2013 12 7, p. 42.


title: 2011/28/ES: 2010 m. liepos 12 d. Tarybos sprendimas dėl Europos Bendrijų bei jų valstybių narių ir Moldovos Respublikos partnerystės ir bendradarbiavimo susitarimo, nustatančio jų partnerystę, protokolo dėl Europos Sąjungos ir Moldovos Respublikos pagrindų susitarimo, kuriuo nustatomi Moldovos Respublikos dalyvavimo Sąjungos programose bendrieji principai, sudarymo

text:
19.1.2011

               LT

               Europos Sąjungos oficialusis leidinys

               L 14/5

         TARYBOS SPRENDIMAS
   2010 m. liepos 12 d.
   dėl Europos Bendrijų bei jų valstybių narių ir Moldovos Respublikos partnerystės ir bendradarbiavimo susitarimo, nustatančio jų partnerystę, protokolo dėl Europos Sąjungos ir Moldovos Respublikos pagrindų susitarimo, kuriuo nustatomi Moldovos Respublikos dalyvavimo Sąjungos programose bendrieji principai, sudarymo
   (2011/28/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 114, 168, 169, 172 straipsnius, 173 straipsnio 3 dalį, 188 ir 192 straipsnius kartu su 218 straipsnio 6 dalies a punktu, 218 straipsnio 7 dalimi bei 218 straipsnio 8 dalies antra pastraipa,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               Europos Bendrijų bei jų valstybių narių ir Moldovos Respublikos partnerystės ir bendradarbiavimo susitarimo, nustatančio jų partnerystę, protokolas dėl Europos Sąjungos ir Moldovos Respublikos pagrindų susitarimo, kuriuo nustatomi Moldovos Respublikos dalyvavimo Sąjungos programose bendrieji principai (1) (toliau - Protokolas), pasirašytas Sąjungos vardu 2010 m. rugsėjo 30 d.

               (2)

               Protokolas turėtų būti sudarytas,

         PRIĖMĖ ŠĮ SPRENDIMĄ:
   1 straipsnis
   Europos Bendrijų bei jų valstybių narių ir Moldovos Respublikos partnerystės ir bendradarbiavimo susitarimo, nustatančio jų partnerystę, protokolas dėl Europos Sąjungos ir Moldovos Respublikos pagrindų susitarimo, kuriuo nustatomi Moldovos Respublikos dalyvavimo Sąjungos programose bendrieji principai, patvirtinamas Sąjungos vardu.
   2 straipsnis
   Tarybos pirmininkas Sąjungos vardu pateikia Protokolo 10 straipsnyje numatytą pranešimą.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2010 m. liepos 12 d.

            Tarybos vardu

            Pirmininkė

         S. LARUELLE

      (1)  Žr. šio Oficialiojo leidinio p. 2.